
Către,

Comisia pentru administraţie publică, 

amenajarea teritoriului şi echilibru ecologic
AVIZ

asupra proiectului de Lege privind aprobarea Ordonanţei de urgenţă 

a Guvernului nr.115/2010 pentru modificarea şi completarea 

Ordonanţei de urgenţă a Guvernului nr.196/2005 privind Fondul pentru mediu

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.115/2010 pentru modificarea şi completarea Ordonanţei de urgenţă a Guvernului nr.196/2005 privind Fondul pentru mediu, transmis cu adresa nr. PL.x 103 din  16 martie 2011  şi înregistrat sub nr.24/165/17.03.2011.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.1470/18.12.2010, a avizat favorabil proiectul de lege sus menţionat.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege privind aprobarea Ordonanţei de urgenţă a Guvernului nr.115/2010 pentru modificarea şi completarea Ordonanţei de urgenţă a Guvernului nr.196/2005 privind Fondul pentru mediu, în şedinţa din 13 aprilie 2011. 

Faţă de cele de mai sus, membrii comisiei au hotărât în unanimitate avizarea favorabilă a proiectului de lege supus dezbaterii.

 În raport cu obiectul şi conţinutul său, proiectul de lege face parte din categoria legilor ordinare.

           PREŞEDINTE, 


                       SECRETAR,

    Dr. ing. Stelian FUIA

                                Vasile MOCANU
Expert, Gheorghe Adrian GOŢA      

